Paulus som integrationskonsulent | interchurch.dk\n32 deltagere blev taget på en guidet tour tilbage til en tid, hvor integration var mindst ligeså relevant for kirken, som det er i dag.\nKasper Bro Larsen, lektor i teologi ved Institut for Kultur og Samfund, Aarhus Universitet, var dagens historiske tourguide.\nDer blev taget noter og lyttet flittigt, da Kasper Bro Larsen førte 32 deltagere tilbage til Paulus' tid og tanker, om et centralt emne der altid har påvirket kirkens historie og udtryk - nemlig kulturmødet med den fremmede.\nHvor der i dag skelnes mellem danskere og indvandrere, blev der for 2000 år skelnet mellem jødekristne og hedningekristne. Dette skete i en tid, hvor etniske konflikter var normaltilstand i både samfund og den nyopfundne kristne kirke.\nIntegration i oldtiden\nFor Paulus var strategien at skabe en fælles forståelse af tro på tværs af skel - også jødiske skel, for fra en jødisk norm skulle alle kristne først være jøder. På den anden side spurgte hedningekristne, om man overhovedet kunne være kristen, hvis man også var jøde. Var man nødt til at opgive sin jødiske kultur for at være kristen?\nTilgangen hos Paulus løsnede knuderne i dette skel. Integrationisten formanede; tag imod andre uden at dømme deres kulturelle opgav og livstil, og mere direkte citeret, "Evangeliet; det er Guds kraft til frelse for enhver, som tror, både for jøde, først, og for græker." (Rom 1, 16-17). Altså kunne jøder sagtens både være jøder og kristne, uden at skulle udelukkes på grund af kulturophav. For Paulus handler integration dermed om kristne grundværdier.\nHvor falder folkekirken så ind i det her, 2000 år senere?\n"Integration handler om magt" kommenterede en meget indsigtsfuld deltager fra Norge.\nKan folkekirken være fleksibel?\n"Segregering er det vi lige nu opererer med i Danmark" fortæller Kasper om den nuværende kristne kirkes møde med anderledeshed. Der findes få hybridmenigheder der forsøger sig med reel integration, for det er klart nemmest at læne sig tilbage i en komfortabel konformitet.\nIntegration i kirken stiller nemlig krav til en liturgi, der er fleksibel. Med denne pointe henviser Kasper til en deltager, hvis ansigt han genkender. Laura Bjørg Serup Petersen er Ph.d og forsker netop i kirkens tilgang til andre kulturer. "Der er en stor vilje til integration, selvom segregation er det, der er mest udpræget, og nogle gange også et ønske om assimilation." Dette kan Kasper genkende i kirkens oldtidshistorie, specifikt Galaterbrevet. Her spiser jøde-kristne og hedninger spiser, indtil der kommer gæster fra Jerusalem og apostlen Peter så springer væk i en fart, og ikke længere vil spise sammen med hedninger. "Så Peter hopper simpelthen fra en integrationstilgang over til segregering, og det ryger Paulus op i røde felt over, for det er åbenbart et forræderi i forhold til evangeliet". Det er altså ikke blot en lille perifer problematik for Paulus, mener Kasper. Hans vigtigste sprogbrug i Bibelen handler om enhed omkring Jesus, og at menigheden skal illustrere den enhed. Men hvad kan folkekirken lære af Paulus' tilgang i dag?\nPh.d Laura Bjørg delte sin viden om hvordan folkekirkens tilgang til integration er i samfundet nu.\nNutidens utopiske udfordringer\nDen gamle apostel var en radikal tænker og idealist, og måske endda utopist, konkluderer Kasper inden han åbner op for spørgsmål og kommentarer fra de mange ansigter på skærmen. "Paulus kan mest bruges til inspiration, for selvom problematikkerne ikke er nye for kirken, så ser verden meget anderledes ud i dag, end den gjorde for 2000 år siden".\nIntegration ramme folkekirken hårdt i samvittigheden. Det er en af de første plenum perspektiver, formuleret af en deltager som er sognepræst. "Man skal opgive noget og opdager ens naturlige tryghed i det vandte, selvom man kan have andre idealer. I Hillerød søger vi fællesskaber med nydanskere, men det er enormt svært uden der medfølger en 'os' og 'dem', 'svage' og 'stærke' dynamik." Den stærke kan ligeså meget være den nye dansker fastslår præsten fra Hillerød, og fortsætter; "det handler om kontrol som skal afgives, og det er i den afgivelse den stærke viser sig."\nHvad ville Paulus sige til det sekulære samfund, spørger en anden sognepræst i det digitale rum. Paulus var ikke samfundstænker, minder Kasper om og sondrer, om Paulus' tanker muligvis kan overføres til en forståelse af den sekularisering som ramme, der skal skabes enhed om i det moderne samfundet, i stedet for Jesus.\nNutiden viser dog klart fordelen ved at bruge Jesus og kristendom som billede på vellykket integration, pointerer en norsk deltager. Fordi, "integration handler om magt. Paulus er konkret fordi han kalder os til Jesus og ikke en nation, kultur eller etnicitet. Jesus overgår alt andet."\nTeolognørderi og interessante perspektiver var der mange af blandt deltagerne.\nVil du se eller høre hele webinaret, så du kan få alle perspektiverne med?\nSå kan du finde video-optagelsen på vores youtube, eller lyd-optagelsen på vores soundcloud.\nFølg med på vores facebook for flere webinarer i fremtiden. Det er altid gratis og alle er velkomne.


Stærk start af danskerne i Mantova!\nDe danske drenge og piger i EMX250 og WMX fik et brag af en start på de tre GP'er i Mantova, og især hos pigerne, viste de danske deltagere, at Danmark virkelig er med helt i toppen, når det kommer til kvinde-motocross!\nDer var nemlig point til alle fire danskere - hverken mere eller mindre! Og næsten tre kørere i top 10! Virkelig en god dag at svinge lidt ekstra med Dannebrog. Sara Andersen tog den samlede fjerdeplads på dagen, efter en virkelig stærk tredjeplads i andet heat. Samtidig var Line Dam også virkelig godt kørende, da Line grundlagde sin samlede femteplads på dagen, med en fornem fjerdeplads i første heat. Det er kun tredje GP Malou Jakobsen kører, efter at hun overhovedet er blevet gammel nok til at køre VM, men i dag viste den unge dansker atter potentialet. Malou sluttede som nummer 12 samlet, ikke mindst på baggrund af en flot ottendeplads i første heat! Og der var flere danske point. Nemlig til Laura Raunkjær, der debuterede i VM, og gjorde det ved at nappe sit første point i andet heat! Sådan!\nI EMX250-klassen var der to danskere til start, men selvom farten helt sikkert er der, så var heldet ikke med Bastian Bøgh Damm. Danskeren kvalificerede sig ellers godt, men i heatene var lykkens gudinde ikke med ham. Heldigvis er der flere chancer for Bastian. Samtidig var der EMX250-debut til Magnus Smith - der bare fortsætter med at imponere på 250'eren. Så nemt kan det siges. Ikke alene kvalificerede Magnus sig til heatene, han fik også point i dem begge to, og det i et vanvittigt stærkt felt! I andet heat fik han hele 6 af slagsen, ved at blive nummer 15. Super debut!\nDe danske drenge og piger skal i ilden igen på tirsdag, hvor endnu et GP venter!\nHusk at se VM MXGP og MX2-klasserne i morgen, lige og gratis på Dplay, fra klokken 12!\nDu kan se alle resultater fra dagen her: http://results.mxgp.com/mxgp/standings.aspx\nHøjdepunkter kommer op her: https://www.youtube.com/c/motocross/videos\nFoto: Per Thorbjørn Schjødt / Pers-photo.com


Forårs madplan | Marinas mad - Part 3\nDejlig mad til usædvanlige martsdage\n2020-03-22 by Marina 2 kommentarer\nFredag kunne vi fejre forårsjævndøgn og dermed er vi nu i det lyse halvår hvor vi har mere lys end mørke. Normalt er det en tid hvor det er let at være optimistisk. Hvor fuglene fløjter og træerne lige om lidt springer ud. I øjeblikket er det selvfølgelig anderledes. Alligevel glæder jeg mig over det skud glæde og optimisme, der som altid kommer med forårsolen. Sjældent har vi haft mere brug for at holde fast i det gode humør og finde glæde i alle de små lykketing. Lad os sprede den varme og venlighed vi kan. Som ringe i vandet kan det vokse og skabe glæde, der hvor der er mest behov for det.\nIntet er som det plejer og vi er allesammen ved at navigerer og finde ud af vores rolle i den nye verden. Her på min madblog har jeg besluttet at behandle situationen som enhver anden faktor, der påvirker vores madvaner. Jeg skriver madplaner, der tager hensyn til årstider, mærkedage og råvaresæsoner, fordi det jo helt naturligt påvirker det vi har lyst til at spise. På samme måde vil jeg forsøge at tænke den nye situation ind i mine madplaner og i mit valg af nye opskrifter. Jeg vil ikke lukke øjenene for situationen, men jeg vil fremover hellere ikke dvæle unødigt ved alt det tunge. Jeg har altid blogget med solskins briller, netop fordi jeg ofte selv har brug for aktivt at tilvælge det positive. Sådan vil jeg fortsætte!\nOg med det rykker vi direkte videre til madplanen som du måske kan bruge til inspiration til den kommende uge. Husk at det lige nu er meget vigtigt at skrive madplaner og at handle efter dem så du kommer så lidt som muligt i butikkerne (og/eller belaster udbringningssystemet så lidt som muligt). Om det er min madplan eller en anden du bruger er lige meget, men du bør prøve at tænke ihvertfald 4-5 dage frem. Det er ikke nødvendigvis nemt når vi danskere er vant til at handle nærmest dagligt, men det er vigtigt og vil faktisk også spare dig penge. Af samme grund er strukturen i madplanerne nu lidt anderledes end den plejer, så jeg prøver at gruppere opskrifterne efter råvarernes holdbarhed og fremover vil rykke ugens “kom på forkant måltid” til om mandagen, istedet for som hidtil søndag. Simpelthen fordi jeg tror det er mere overskueligt for dig som læser.\nMad til forårsjævndøgn – og dage hvor vi skal holde humøret højt\n2020-03-15 by Marina 2 kommentarer\nDet har været en ufattelig uge for os allesammen. En uge der på mange måder forandre den grundvold vi står på, både som individer og som samfund. Heldigvis har det også været en uge med meget menneskelig varme, fleksibilitet og kampånd. Det gør mig faktisk glad midt i den frygt og afmagt vi vel allesammen i et eller andet omfang deler.\nI ugerne og månederne fremover vil nogle blive alvorligt syge, nogle vil arbejde sig selv halvt ihjel og atter andre vil have mere tid mellem hænderne end de plejer. Det er en forandret hverdag for os allesammen. Det bedste vi hver især kan gøre er at holde humøret så højt som vi kan og at udvise varme og venlighed, der hvor det er muligt for os. Når vi ikke kan kramme må vi smile des mere. Nærvær og kontakt må finde nye veje.\nNu er det jo en madblog jeg skriver, men jeg må indrømme at opskriftsudviklingen de sidste uger ikke har haft de bedste vilkår. Nye opskrifter har virket sært uvirkelige set i lyset af den situation jeg vidste var under opsejling. Men nu er samfundet lukket halvvejs ned. Planen virker rigtig og jeg ved hvor hårdt der arbejdes på at sikre et velfungerende samfund – også på den anden side af denne situation. Vi håber det bedste selvom vi står på ukendt grund.\nDet er vigtigt at hverdagen fortsætter og faktisk også rigtigt vigtig at vi spiser mad der samler os, hygger om os og styrker vores immunforsvar. Vi skal have lidt af det hele, netop fordi vores humør og generelle sundhedstilstand er så vigtig.\nDerfor får du selvfølgelig også en madplan i denne uge og jeg har fyldt den med mad jeg selv har lyst til at spise i disse dage, samt selvfølgelig med mad til min lille hverdags fest til fejring af forårsjævndøgn. Lad os håbe at foråret kommer til at hjælpe på situationen!\nNu ved jeg godt at vi skal handle som vi plejer, men lad mig alligevel foreslår to ting der måske er lidt anderledes end det du plejer.\nFor det første at du ikke handler sådan dag til dag som mange af os normalt gør. Alle de danske fødevare kæder er velforberedte og lige om lidt når der kommer ro på vil der igen være masser af mad i butikkerne. Så er det altså ikke at hamstre at købe ind til mange dage af gangen. Det er tværdigmod at vise hensyn, fordi du så ikke skal ud i butikkerne mere end højst nødvendigt. Skriv en madplan og køb det du har brug for. Ikke det du tænker du sådan måske kunne få lyst til at få brug for! Det samme gælder hvis du får maden bragt til din hoveddør. Også her er det at vise hensyn til udbringnings kapaciteten at handle ud fra en gennemtænkt plan og så få gange som det nu er muligt.\nDet andet jeg vil foreslå er at fryse færdige retter ned. Det er ALTID en god ide at fryse rester ned så man har til dage hvor man af den ene eller anden grund ikke vil stå i køknet. I øjeblikket er det en ekstra god idé, fordi det kan vise sig at være fantastisk hjælp hvis I bliver syge. God mad kurerer selvfølgelig ikke voldsomme tilfælde af nogen sygdom, men god mad er en stor hjælp for alle de der kun bliver smittet i mindre grad. I madplanen skriver jeg hvilke måltider der er fryseegnet så du kan vælge at lave en lidt større portion og få lidt til fryseren. Det værste der kan ske er at vi kan holde fryser fest i en uges tid engang hen på foråret!\nInspiration til aftensmad midt i marts\n2020-03-08 by Marina Skriv kommentar\nDet er blevet forår og alt er ligesom bare så tidligt på det i år efter den varme vinter. Mirabellerne blomstre og har efterhånden gjort det længe og den anden dag fandt jeg de første anemoner. Det er faktisk ufatteligt – og selvfølgelig bekymrende – men også smukt. Mirabeller, anemoner, fuglefløjt og lange lyse dage. Det gør på mange måder bare noget godt for humøret.\nPå madfronten glæder jeg mig især over at der er masser af grønne krydderurte spirer. Alle mine krydderurter er længere fremme end de plejer og det er det skønneste at kunne drysse lidt forår på maden i marts. For indrømmet! Marts mad er året mest udfordrede. Hele året rundt skriver jeg om hvor dejligt det er at lave mad netop nu, men sådan er det jo ikke i det tidlige forår. Vi er ved at være lidt mætte af kål og rodfrugter, æblerne er ikke friske længere og der er stadigt længe til asparges (og Å hvor jeg glæder mig!). Til gengæld har jeg spottet de første knaldrøde rabarber i min Kvickly og jeg blev faktisk også glad for det forårstegn.\nUgens madplan rummer ingen rabarber men er fyldt med masser af andre dejlige hverdagsretter. Jeg håber du kan finde inspiration i nogle af mine forslag og at du iøvrigt får den dejligste uge – både i og uden for køknet!\nHverdagsmad til den første uge i marts\n2020-03-01 by Marina Skriv kommentar\nI dag er det første marts og så starter foråret på kalenderen, der jo altid har sit på det linierede. Detsværre kan man ikke rigtigt sige at virkelighed arter sig helt så forårsfint i mit lille hjørne af verden.\nLørdag formiddag hvor jeg sidder og skriver dette slår regnen tungt mod ruden og selvom mirabellerne blomstre rekord tidligt derude er det ikke rigtigt vejr hvor man har lyst til at gå udenfor. Så er det jo meget godt at man kan blive herinde og hygge sig med at planlægge næste uges madplan.\nJeg skriver jo to madplaner. Én til jer og en til os selv. Til bloggens madplan forsøger jeg i videst muligt omfang at foreslå opskrifter som jeg allerede har udgivet. På vores egen tager jeg hensyn til familiens kommen og gåen og til alle de mange opskrifter jeg gerne vil teste og selvfølgelig til den eller de der skal fotograferes. Vi spiser jo selvfølgelig det hele og derfor giver det sig selv at min madplan ikke kan være magen til den jeg skriver til jer. Til gengæld inspirerer de to madplaner i høj grad hinanden. Ofte sætter jeg noget på bloggens madplan som vi selv lige har spist og andre gange er det den modsatte vej, fordi jeg bliver lækkersulten af at se på det mad jeg foreslår til jer.\nForhåbentlig kan du finde inspiration i ugens madplan der er en klassisk marts madplan. Marts er årets sværeste madmåned, fordi der endnu er så få danske råvarer. Det er en måned hvor jeg har lyst frisk og lækker forårsmad, men også stadigvæk til hyggelige gryderetter og rigtig hyggemad. I ugens madplan forsøger jeg at favne lidt af det hele.\nGrundlovsdag, Fars dag og Pinse\n2019-06-02 by Marina 4 kommentarer\nI denne uge bliver der virkelig gang i den med hele fire ret forskellige ting at fejre! På søndag er det således pinsesøndag hvor man kan være så heldig at se solen danse — hvis man ellers bliver længe nok oppe og er i tilstrækkeligt festligt selvskab. Onsdag fejre vi far med fars dag og samtidigt demokratiet både med valg til folketinget og med selveste grundlovsdag.\nDet er med andre ord lidt en mundfuld at forsøge at skrive madplan der tager hensyn til det hele, men jeg har forsøgt efter bedste evne.\nJeg håber alle får en særlig dejlig uge. I denne omgang kan vi ihvertfald roligt sige at der er noget til os allesammen, både de festtossede, de fartossede og de demokratitossede!\nMad til flyvedagene\n2019-05-26 by Marina Skriv kommentar\nVi er altså ret heldige med det danske forår. Ikke alene er det bedårende smukt (især når vejret arter sig). Vi er også så heldige at have en kalender fyldt med fine små fridage, der bliver til dejligt lange weekender. Det kan man virkeligt godt glæde sig over.\nI denne uge er det således Kristi Himmelfartsdag torsdag og dermed får vi en weekend fuld af flyvedage som den lille miniferie hedder i folkemunde. Jeg har altid syntes at det var ret fint udtryk for jeg kan lige se for mig hvordan man kan flyve rundt i den forårsfine himmel og måske tage sig en lille lur på en sky. Alligvel ved jeg jo godt at flyvedagene for rigtigt mange i stedet bliver noget med at flyve og fare for at få gjort hus, have, båd eller sommerhus sæsonklart. Der er altid nok at rykke i når det er forår…\nUgens madplan er som altid fyldt med dejlig sæsonmad og selvfølgelig også med en særlig lille menu til Kristi Himmelfarts dag. Ikke at man mig bekendt har tradition for at spise noget bestemt, men det skal jo ikke forhindre mig i at lave en særlig lille mærkedags menu!\nMad til Store Bededage og fine forårsdage\n2019-05-12 by Marina Skriv kommentar\nSyrenerne blomstre og sommeren er på vej. Danmark er dejligt.\nPå fredag er det Store Bededag og det betyder nok så hyggeligt at det er på torsdag at der skal spises varme hveder. Min mand har glædet sig i flere måneder for han elsker simpelthen det hyggelige og ret specielle måltid hvor vi spiser varme hveder med lækkert slagter pålæg og gode oste i stedet for aftensmad. Sådan gjorde vi det i mit barndomshjem og det er en tradition min mand i høj grad sætter pris på.\nEllers har vi i den sidste uge mest haft travlt med at forberede og glæde os til Annas nonfirmationsfest. Det er utroligt hvor mange små sære detaljer der skal på plads til sådan en dag, men det er jo så fint at fejre de unge mennesker og nu er vores yngste så også over den tærskel. Så mangler vi bare en 18 års fødselsdag og en studenterfest før forårets fester er godt i hus!\nI ugens madplan bytter jeg en smule rundt på tingene, fordi der skal være plads til de varme hveder torsdag.\nMad til mors dag og andre majdage\n2019-05-05 by Marina 2 kommentarer\nMine æbletræer er sprunget ud.\nNormalt er maj det allerdejligste der findes i Danmark, men i år er det altså lidt som om vejrguderne har ombestemt sig og mens jeg skriver dette lørdag morgen sner det ligefrem udenfor vinduerne. Altså jeg kan godt lide sne, men ikke lige i maj måned vel?\nDet er lidt synd med vejret, fordi det hele jo ellers er så ualmindeligt fint derude. Alt er sprunget tidligt ud på grund af den varme april og der er fyldt med blomsterne æbletræer i min have. Jeg ved næsten ikke noget finere i hele verden. Prøv lige at se på dem! Så yndige i hvidt og lyserødt at man faktisk kunne vælge at have æbletræer i haven alene for blomstringes skyld.\nDa vejr udsigten for den kommende uge er meget våd og kold har jeg lavet en ret hyggelig maj madplan med mad der smager af forår, men som også giver varme på de kolde dage.\n2019-04-28 by Marina 2 kommentarer\nI ugen der kommer går vi ind i maj og i Danmark er der ingen måned som maj. Alt er så yndigt og lysegrønt, træerne blomstre og hele den lange lyse sommer ligger foran os. Det er svært ikke at blive lykkelig i maj, men er man virkeligt plaget af sorger så store at maj ikke kan gøre en lykkelig så føles det dobbelt tungt, netop fordi alt ellers er så let og yndigt. Jeg har haft begge slags maj i mit liv. Heldigvis flest af de smukke lyse, men også et par af de tunge sorte. Måske får det mig til at påskønne ekstra hvor dejligt det er at lade hjertet være let og lykkeligt i maj.\nUgen der kommer byder både på 1. maj onsdag og på Danmarks befrielse i weekenden. Madplanen rummer selvfølgelig forslag til begge mærkedagene.


Anlægsgartner i Åstrup Hedensted - Få 3 gratis og uforpligtende tilbud her!\nBillig anlægsgartner i Åstrup Hedensted\nAnlægsgartner i Åstrup Hedensted har mindst en fireårig bachelorgrad og kan have seks eller flere års videregående uddannelse. Vær grundigt kontrolleret, at det også vil have en treårig praktik på kontoret af Landskabsarkitekter. Følgende afsnit er taget fra USA Department of Labor.\n“Personer, der planlægger en karriere i anlægsgartner i Åstrup Hedensted burde værdsætte naturen, nyder at arbejde med deres hænder, og har stærke analytiske evner kreative vision og kunstneriske færdigheder er også ønskelige egenskaber gode kommunikationsevner mundtligt er nødvendigt. Anlægsgartner i Åstrup Hedensted vil være i stand til overføre deres ideer til andre fagfolk og kunder til at lave præsentationer, før store grupper. stærke skrivefærdigheder er også værdifulde, som er viden om edb-applikationer af alle typer, herunder tekstbehandling, desktop publishing, og regneark. Landskabsarkitekter bruge disse værktøjer at udvikle præsentationer, rapporter og forskning jord konsekvenser for kunder, kolleger og overordnede. evne til at skabe og design med CAD-software er nødvendig. Mange arbejdsgivere med potentielle arkitekter landskab gennemført mindst en sommer praktikplads med et landskab anlægsgartner i Åstrup Hedensted for at få forståelse af dag-til-dag drift af en lille virksomhed, herunder hvordan at vinde kunder, generere gebyrer, og arbejde inden for et budget. ”\nDen landskabsarkitekt har en sund uddannelse i alle af praktiske �” korrekt bygningsreglementer og tekniske Betegnelser og så videre. Han kan give en detaljeret plan med materiale specifikationer, mængde, størrelse og så videre, som anlægsgartner i Åstrup Hedensted kan give præcise bud. På grund af omfanget, som de er kvalificeret til at søge bredere opgaver, såsom statslige projekter, som ikke er åbne for ikke-licenserede udviklere.\nBegrebet anlægsgartner i Åstrup Hedensted blev første gang brugt af Frederick Law Olmsted i slutningen 1800. På det tidspunkt var der ingen specifik akademisk disciplin for det, så det begyndte at blive undervist og lært under tag arkitektur skoler og stemplet med sindet-sæt. �” Det vil sige, med mange undtagelser, landskab, med udsigt over denne forfatter, karakteriseret ved kvalitet arkitektonisk stivhed og over- tillid struktur. Anlægsgartner i Åstrup Hedensted nævnt har der været bemærkelsesværdige undtagelser. Tommy Kirke og Russell side, for at nævne to, og der er mange undtagelser ansat i dag.\nLandskabsarkitekter normalt ikke undervises havebrug plante sådanne referencer er ofte begrænses urimeligt. Endnu vigtigere, en grad i anlægsgartner i Åstrup Hedensted ikke betyde talent kvaliteter, eller mangel på, i design produceret ikke garantere eller forhindre grad. Retfærdigvis skal det siges, at der ikke graden af nogen art i nogen af disse kategorier reducerer potentiale �” det kun betyde en vellykket gennemførelse af pensum.\nGod anlægsgartner i Åstrup Hedensted\nEt landskab designer kan verificeres ved et program eller en anden (som der er mange), eller ikke kan. Disse programmer er normalt forbundet med en uddannelsesinstitution, men der er forskellige individer og andre organisationer også tilbyde certificering program. Desuden har mange Botanic Gardens løbende kurser gartner (der er ikke et anlægsgartner i Åstrup Hedensted design), samt design kurser, at enkeltpersoner kan tage for at certificering eller blot for uddannelse.\nLandskabet designer arbejder med webstedet analyse, omkostningsoverslag, omkostningseffektivitet, såsom dræning, lys tilgængelighed, stigning og alle andre aspekter designe implementerbar og bæredygtig anlægsgartner i Åstrup Hedensted. Han også normalt arbejder med dekorationer elementer som gangbroer, terrasser, vægge og så videre. Følgende er fagbeskrivelsen for Landscape Design Course, University of California.\nStudieordningen for Certificate Program i landskabet design er fokuseret på samspillet mellem menneskelige behov og miljøet, og giver de studerende anlægsgartner i Åstrup Hedensted færdigheder til at forstå landskabet design. Alle tegnestuer fokusere på design processen og løse problemer ved hjælp af de faktiske sider af illustrationer. Anlægsgartner i Åstrup Hedensted generelt fuldføre Certificate Program i Landscape Design af deltid for tre til fem år.


Gudenågedderne bryder sig ikke om kraftig strøm - brakvand.com\nJan Kristiansen er godt mør efter en frisk dag på Gudenåen\nHavde oprindeligt planlagt en Gudenå / Tange tur. Da vi imidlertid kun var 2 mand og to biler, valgte vi at søsætte ved Stevnsstrup for efterfølgende at drifte og fiske på strækningen til Randers.\nVandet var fra starten kraftigt faldende og der blev skubbet godt på af en meget frisk nedstrøms vind. Havde frygtet at grøden stadig ville volde problemer, men åen var de fleste steder særdeles fiskbar.\nHavde til at starte med nogle forsigtige gedder der blot vente efter fluen. Endelig var der bid. En smuk, næsten havørredblank gedde på omkring 4 kilo havde taget flashfluen og fightede som vi kender det når det gælder gedderne i Gudenåen.\nLige nedstrøms Nørreåens udløb var der igen bud efter fluen. Med voldsom energi, og med kræfter som ikke engang min 0.50 mm forfangsspids og min ellers rygradsstærke Fenwich kunne tøjle, satte en plus 10 kilos gedde af mod grøden. Havde monsteret på et par minutter inden fluen, næsten helt udrettet slap sit tag. På restens af strækket så jeg kun få gedder, dog uden at have fast fisk. Jan fangede en lille gedde.\nSluttede ved Kajskklubben, hvor Lene velvilligt mødte op til chaufførjobbet.\nPs. Gedder i stærk faldende vand er sjællendt særligt samarbejdsvillige.


Transpersoner på arbejdspladsen | Djøf\nTranspersoner på arbejdspladsen\nFå inspiration til, hvordan du gennem små tiltag kan gøre en stor forskel for kønsminoriteter på arbejdspladsen.\nUndersøgelser foretaget i Danmark viser, at transpersoner ofte ikke føler sig inkluderet i sociale fællesskaber som fx arbejdspladsen. Flertallet af transpersoner undlader helt at fortælle om deres kønsidentitet på arbejdet. Det kan have store personlige konsekvenser, da køn og identitet er tæt knyttet sammen.\nMie Birk Jensen (hun/de) fra LGBT+ Danmark vil give et indblik i, hvorfor mange transpersoner undlader at fortælle om deres kønsidentitet til deres nærmeste leder og kolleger, samt hvilke udfordringer transpersoner typisk oplever, når de går på arbejde.\nI sidste halvdel af webinaret vil du få inspiration og konkrete værktøjer til, hvordan du gennem både store og små tiltag kan gøre en forskel for kønsminoriteter og skabe en mere inkluderende arbejdsplads.\nVi stiller skarpt på transpersoners trivsel, men mange af de tiltag, Mie Birk Jensen vil præsentere os for, vil også kunne gavne andre minoriteter på arbejdspladsen.\nWebinaret er for ledere, HR-medarbejdere, TR’er og kolleger, der ønsker at skabe en mere inkluderende arbejdsplads.


Business analysts til forretningsprocesser | København S | Skatteministeriet | Jobfinder\nBusiness analysts til forretningsprocesser\nSom business analyst i Skatteministeriets ImplementeringsCenter for Told skal du være med til at løse en kompleks og vigtig udviklingsopgave i staten\nSkatteministeriet søger flere business analysts til transformation af store forretningsprocesser\nDet er ikke nogen lille opgave, ICT er blevet stillet: Vi skal bygge fremtidens toldvæsen op og gennemføre omfattende ændringer af de nuværende processer på området. I den forbindelse skal vi også købe og udvikle en serie af it-systemer. Det er en opgave af stor samfundsmæssig betydning og med meget omfattende konsekvenser for, hvordan varer importeres og eksporteres ind og ud af Danmark. Opgaven er del af en større standardiseringsopgave inden for EU. Vi forventer lige nu, at vores opgave har samlede udgifter på ca. 1,7 milliarder, og at vi skal implementere op imod 17 it-systemer med et tilsvarende omfang af forretningsprocesser.\nDu vil blive ansat i kontoret Forretningsprocesser i ICT i Skatteministeriets departement, som kommer til at eje udarbejdelsen af alle hoved- og støtteprocesser til fremtidens toldvæsen.\nSom business analyst i kontoret forretningsprocesser får du ansvar for at:\nanalysere data for at identificere, hvordan forskellige områder/processer fungerer i det nuværende Told\ngive kvalificeret input til, hvor og hvordan vi kan forberede de områder, som du vil være med til at analysere\nDu har en relevant baggrund fx cand.merc., cand.polit. eller lignende samt relevant erfaring inden for kravspecifikation, procesoptimering eller BI og kan dokumentere resultater fra lignende stillinger i en offentlig eller privat organisation. Du skal være god til at formulere dig skriftligt og mundtligt på både dansk og engelsk.\nSom person er du uhøjtidelig på trods af, at du har meget at byde på. Du har et drive og elsker udfordringer, og når noget går galt, så peger du ikke fingre ad andre, men fokuserer på, hvordan vi sammen løser den udfordring, vi har foran os. Desuden er du analytisk, udviklingsorienteret og kan hurtigt finde sammenhænge i store mængder data og information. Du arbejder struktureret og skaber let et overblik over din opgaveportefølje, samtidig med at du har øje for detaljen.\nDu formår at samarbejde med forskellige interessenter, der indimellem har roller og ønsker, som konflikter. Du kan kommunikere og samarbejde på forskellige niveauer i en organisation samt med eksterne konsulenter og interessenter.\nICT er en del af Skatteministeriet. Her siger vi, at vi skaber fundamentet for finansieringen af Danmark. Centret fungerer relativt selvstændigt - samlet set kommer vi inden udgangen af 2017 til at være ca. 100 ansatte, der arbejder tæt sammen i en programorganisation. Det er en helt ny måde at arbejde med it og udvikling i staten.\nAnsøgning med CV og eksamenspapirer bedes sendt via nedenstående link senest den 19. februar 2017. Vi forventer at afholde samtaler i uge 8. Har du spørgsmål til stillingerne, er du meget velkommen til at kontakte kontorchef for Forretningsprocesser Hans Vingtoft på telefonnummer 5361 0007.\nDer kan blive gennemført test som led i ansættelsesproceduren.\nTiltrædelse 1. april 2017 eller snarest muligt og ansættelse efter gældende overenskomst. Arbejdsstedet er Weidekampsgade 14A, 2300 København S.\nSkatteministeriet opfordrer alle kvalificerede ansøgere uanset alder, køn, religion eller etnisk tilhørsforhold til at søge stillingerne.\nLæs mere om ansættelse i Skatteministeriet på skm.dk/job\nAndre spændende job hos Skatteministeriet\nUx’er til stort udviklingsprojekt


Nyt tag i Dilbjerg ⇒ Står du og skal bruge et nyt tag? | 3-tilbudonline.dk\nSidder du og mangler et nyt tag i Dilbjerg? Så er du kommet til det helt rette sted at finde en. Vi har jo, det største netværk af folk, som kan levere nye tage i hele Danmark, og derfor kan vi også finde et nyt tag til dig i Dilbjerg. Faktisk kan vi finde op til 3, og videre sende dig de tilbud de kommer med. Derefter skal du blot bestemme dig for, hvilken en af de de nye tage i Dilbjerg, som du ønsker at benytte. Vi ved du vil blive glad for vores gratis og uforpligtende service.\nNår du skal indhente tilbud på et billigt nyt tag i Dilbjerg, skal du nemt trykke dig ind på vores indhent-tilbuds knap. Derefter vil du blive ført videre til vores indhent-tilbuds side. Det er her, du får muligheden for, at hurtigt beskrive din opgave. Det tager dig cirka 60 sekunder, og bagefter, skal du blot læne dig tilbage. Det er kan da ikke blive mere nemt, hva? Så hvad venter du på? Indhent tilbud på nyt tag Dilbjerg allerede i dag!\nDerfor skal du indhente tilbud på nyt tag Dilbjerg\nDer er mange grunde til, at du burde indhente tilbud på nyt tag i Dilbjerg. For det første kan du spare en masse tid og penge. For det andet er du forsikret en god kvalitet på det arbejde, som du skal have udført. Vi anvender nemlig kun de absolut bedste nyt tag i Danmark, og derfor har vi også kun dygtige tag læggere i Dilbjerg. Derudover falder prisen jo naturligvis, da alle tag læggere gerne vil have, at du vælger dem fremfor alle deres konkurrenter.\nNyt tag Smidstrup Vejle\nNyt tag Bågø By\n← Malermester Sønder Højrup\nNyt tag Lindved Odense →


Kontakt: blumen baer GmbH\nKreative hoveder, kompetente samarbejdspartnere og dedikerede landbrugere – mennesker der supplerer hinanden perfekt med hver deres kompetencer. Vi er et alsidigt team. Vi er eksperter og i vores samarbejde er vi rutinerede og pålidelige. Vi forener vores styrker og danner perfekte synergier og symbioser, som vi fremmer med stort engagement. Vi satser på variation i ydelser og helhedsorienterede koncepter. I alt det står vores kunders mål og ønsker i centrum for vores arbejde. Vores øverste mål er det langvarige partnerskab og vellykkede samarbejde med vores kunder. Dette er et fokus for vores handlemåde.\nDu kan nå os på e-mail eller telefon fra mandag til torsdag fra 8:00 til 13:00 og fra 14:00 til 17:00. Vi er der for dig om fredagen fra 8.00 til 13.00.\nLandbrugsingeniør, fokusområde avl og kvalitetsstyring. Er kontaktperson for vores danske kunder og er din kontaktperson i alle spoersmaal om dyrkning og teknik i forhold til blomstermarker.\nBA i bankmanagement – Marketingmanager, creative head og din kontaktperson inden for markedsføring, internet, presse, public relations og human ressources.\nOmstillingsbord & logistik\nFru Ebbinghaus behandler alle spørgsmål og krav, som vores kunder og forretningspartnere måtte have. Hun er kontaktperson for vores danske kunder og alle engelsksprogede og fransktalende kunder. Fra mandag til torsdag mellem kl. 8 og 14 kan Ms. Ebbinghaus nås.\nFru Vonbun tager sig af vores kunder og samarbejdspartneres spørgsmål og ønsker og leder dem videre til de rigtige fagpersoner. Din sag har højeste prioritet hos os.\nFru Evers behandler alle spørgsmål og krav, som vores kunder og forretningspartnere måtte have. Hun er kontaktperson for vores danske kunder og alle engelsksprogede og fransktalende kunder. Fra onsdag til fredag mellem kl. 8 og 13 kan Ms. Evers nås.\nRådgivende landmand for Skandinavien\nMr. Kaiser afsluttede en grad i landbrug ved Kiel University of Applied Sciences og er manager for nogle af hans egne blomsterområder. Han er kontaktperson i alle spørgsmål om dyrkning og teknik for skandinavisk kunder.\nDirekte markedsfører af regionale og sæsonbestemte produkter i det sydlige Baden og siden 1992 chef for nogle af sine egne blomstermarker. Hr. Fischer er din kontaktperson i alle spørgsmål om dyrkning og teknik for tysktalende kunder.\nRobert Chihaia-Vais er en kvalificeret skovforvalter og støtter vores kontorteam med at pakke vores plantemateriale og tilbehør. Han bruges også aktivt i plantningen af vores eksperimentelle dyrkning.\nVores datter Ann-Kathrin studerer i øjeblikket gartneri på Weihenstephan-Triesdorf University of Applied Sciences og støtter os i semesterpausen med emballering af vores frø og forberedelse til afsendelse.


Kompetence - Ungarn\nIfølge lov om domstolenes organisation og administration findes der kun én type særlig domstol i Ungarn: forvaltnings- og arbejdsdomstolen, som behandler arbejds- og forvaltningsretlige sager. Andre sager end arbejds- og forvaltningsretlige sager hører under de almindelige domstoles kompetence. Selv om en særlig domstol behandler sagen, behandles appeller ikke af den særlige domstol, men af en almindelig domstol, nemlig den regionale ret (törvényszék), som har kompetence i den retskreds, hvor forvaltnings- og arbejdsdomstolen er placeret.\nSager, som hører under forvaltnings- og arbejdsdomstolenes kompetence, omfatter sager om prøvelse af forvaltningsafgørelser samt om ansættelsesforhold og lignende juridiske forhold. De forvaltningsafgørelser, der kan gøres til genstand for sådanne sager, omfatter afgørelser truffet i officielle sager af en myndighed eller chefen for en myndighed som omhandlet i de almindelige regler om forvaltningsprocedurer, fuldbyrdelseskendelser, der afsiges som følge af en overtrædelse af forpligtelser i en officiel kontrakt, lovbestemte afgørelser fra lokale myndigheder samt afgørelser fra andre organer, organisationer eller personer, som efter særskilt lovgivning kan prøves i overensstemmelse med reglerne om prøvelse af forvaltningssager.\nSøgsmål i sager om ansættelsesforhold eller lignende juridiske forhold omfatter søgsmål om fuldbyrdelse af arbejdsretlige krav eller krav i forbindelse med beskæftigelse som embedsmand, arbejde i forvaltningen eller den offentlige sektor eller et forhold mellem medlemmer i kooperative virksomheder, som omfatter tjeneste- og ansættelsesforpligtelser. Søgsmål ifølge lovgivningen om forholdet mellem arbejdsgivere og arbejdstagere, og som er direkte forbundet med ansættelsen, kan også indbringes for arbejdsdomstolen. Forvaltnings- og arbejdsdomstolenes kompetence omfatter forvaltningsafgørelser truffet i forbindelse med arbejdstilsyn og arbejdsmiljøtilsyn, afgørelser om nedsættelse af, deltagelse i og beføjelser for sektorudvalgene for den sociale dialog, forvaltningsafgørelser truffet af den nationale beskæftigelsesmyndighed ifølge lov om beskæftigelsesfremme og arbejdsløshedsydelser samt domstolsprøvelse af afgørelse i socialsikringssager. Forvaltnings- og arbejdsdomstolene behandler disse sager i overensstemmelse med reglerne om behandling af forvaltningssager.\nIfølge lov om domstolenes organisation og administration afsiges afgørelser i første instans af distriktsdomstole (járásbíróság) og regionale domstole. Alle søgsmål, som efter lovgivningen ikke henvises til regionale domstole, hører under distriktsdomstolenes kompetence. De regionale domstoles kompetence omfatter følgende:\na) sager vedrørende ejendomsrettigheder, hvor værdien af ejendommen overstiger 30 mio. HUF, bortset fra sager, som indbringes af et ægtepar i forbindelse med eller under en skilsmissesag\nb) sager, der indledes for at opnå erstatning for skade forårsaget af personer, der handler i embeds medfør i den offentlige forvaltning\nc) tvister om ophavsret og lignende rettigheder, herunder sager til gennemtvingelse af rettigheder og omkostningskrav, der henhører under kollektiv forvaltning, sager vedrørende industriel ejendomsret og sager vedrørende rettigheder som omhandlet i den civile lovbogs artikel 86, stk. 3 og 4\nd) sager vedrørende international godstransport eller transportkontrakter\ne) visse sager vedrørende selskaber\nf) visse sager vedrørende organisationer, der ikke er selskaber, og som er registreret af den regionale ret\ng) sager til gennemtvingelse af civilretlige krav som følge af krænkelse af ideelle rettigheder, herunder sager vedrørende erstatning for sådanne krænkelser, hvis de anlægges samtidig med eller under sådanne sager om krænkelse\nh) sager vedrørende retslige aspekter ved sikkerhedsstillelse\nj) sager vedrørende berigtigelser i pressen.\nRegionale domstole behandler ikke kun sager i første instans, men også i anden instans i forbindelse med appeller mod domme afsagt af distriktsdomstolene samt forvaltnings- og arbejdsdomstolene.\nI de i lovgivningen foreskrevne sager træffer de regionale appeldomstole (ítélőtábla) afgørelse om begæringer om retsmidler mod distriktsdomstolenes og de regionale domstoles domme og behandler andre sager, der henvises til dem. Ungarns højesteret hedder Kúria. Højesteret træffer i de i lovgivningen foreskrevne sager afgørelse om begæringer om retsmidler mod de regionale domstole og regionale appeldomstoles domme samt om begæringer om domstolsprøvelse. Den træffer ligeledes afgørelse om uoverensstemmelser mellem lokale myndigheders dekreter og anden lovgivning og kan ophæve sådanne dekreter. Endvidere behandler højesteret de lokale myndigheders manglende opfyldelse af deres lovbestemte forpligtelser samt behandler andre sager, der henhører under dens kompetence.\nHovedreglen er, at sagen skal anlægges ved sagsøgtes hjemting, medmindre en anden ret har eksklusiv kompetence (generel kompetence). Hvis sagsøgte ikke har bopæl i Ungarn, er det retten på hans opholdssted, der er kompetent. Hvis sagsøgtes opholdssted er ukendt eller i udlandet, er det den ret i Ungarn, inden for hvis retskreds han sidst havde bopæl, der er kompetent. Hvis bopælen ikke kan fastslås, eller hvis sagsøgte ikke havde nogen bopæl, skal sagen anlægges ved den ret, inden for hvis retskreds sagsøger bor, eller – hvis denne ikke har nogen bopæl – ved den ret, inden for hvis retskreds denne opholder sig. Hvis arbejdsstedet eller bopælen ikke er i samme geografiske område, vil retten på sagsøgtes anmodning, som skal fremsættes senest i det første retsmøde, henvise sagen til den ret, der er kompetent i den retskreds, hvor sagsøgtes arbejdssted ligger, med henblik på at afholde retsmøde og afsige en dom dér.\nI sager mod juridiske personer fastlægges den generelle kompetence efter, hvor den juridiske persons hjemsted eller hovedsædet for det organ, der er bemyndiget til at repræsentere det, er beliggende. I tilfælde af tvivl vil den juridiske persons forretningssted blive betragtet som hjemting. Hvis den juridiske persons hovedsæde ligger i Budapest, men dens aktiviteter finder sted i Pest-regionen, er det den ret, der har kompetence i Pest-regionen, der skal behandle sagen. Hvis den juridiske person ikke har hovedsæde i Ungarn, fastlægges kompetencen i en sag anlagt af en ungarsk juridisk person (sagsøger) efter sagsøgers hovedsæde. Hvis sagsøger er en ungarsk fysisk person, fastsættes kompetencen på samme måde efter sagsøgers hjemsted eller bopæl.\nI sager mod virksomheder, som ikke er juridiske personer, anvendes bestemmelserne om juridiske enheder, når kompetencen skal fastlægges.\nI alle sager, hvor det ikke er fastlagt, at en anden ret har enekompetence, kan sagsøger, hvis han ønsker det, og en række betingelser i den civile retsplejelov er opfyldt, anlægge sagen ved en anden ret efter den civile retsplejelov i stedet for ved den ret, som efter de almindelige kompetenceregler er sagsøgtes hjemting.\nI sager vedrørende formuegoder har den ret, inden for hvis retskreds sagsøgte formodes at opholde sig i en længere periode (f.eks. som ansat eller studerende), eksempelvis også kompetence. For værnepligtige i det ungarske forsvar eller andre væbnede styrker er det det faste tjenestested, der er afgørende for, hvilken ret der er kompetent. Disse bestemmelser om kompetence finder ikke anvendelse, hvis sagsøgte ikke har proceshabilitet.\nHvis sagsøgte ikke har hjemsted eller bopæl i Ungarn, kan sager om formuegoder også anlægges ved en ret, inden for hvis retskreds sagens genstand eller sagsøgtes formuegoder, som kan beslaglægges, befinder sig. Hvis formuegoderne består i en fordring, kan sagen anlægges der, hvor sagsøgtes debitor bor, eller – hvis kravet vedrører en genstand – der, hvor denne genstand befinder sig.\nSager om underholdsbidrag, børnebidrag og lignende periodiske ydelser kan også anlægges ved den ret, inden for hvis retskreds sagsøger har bopæl.\nSager om forældremyndighed kan også anlægges ved den ret, inden for hvis retskreds barnet har bopæl.\nSager om ejendomsret til og besiddelse af fast ejendom samt andre rettigheder eller retsforhold i forbindelse med den faste ejendom kan også anlægges ved den ret, inden for hvis retskreds den faste ejendom er beliggende.\nSager vedrørende krav på grundlag af transaktioner med erhvervsvirksomheder som led i deres aktiviteter kan også anlægges ved den ret, inden for hvis retskreds transaktionen eller leveringen har fundet sted.\nSager vedrørende erstatning kan også anlægges ved den ret, inden for hvis retskreds den skade, der ligger til grund for erstatningskravet, er indtrådt.\nSager vedrørende veksler kan anlægges ved den ret, inden for hvis retskreds betalingsstedet ligger.\nDer kan anlægges sag mod både den sekundære og den primære skyldner eller debitor ved den ret, der er kompetent til at behandle sager mod debitor på et hvilket som helst kompetencegrundlag. Hvis en person har en interesse i genstanden eller en del af genstanden for en sag mellem to andre parter, vil den ret, der er kompetent i denne sag, også være kompetent i forhold til et eventuelt søgsmål indledt af den pågældende mod parterne i den igangværende sag med henblik på gennemtvingelse af kravet.\nNår en bestemt ret ifølge lovgivningen har enekompetence i sagen. Denne bestemmelse gælder f.eks. i nedenstående tilfælde.\nI forbindelse med søgsmål med henblik på prøvelse af forvaltningsafgørelser vedrørende indrejse og ophold i Ungarn fastslås kompetencen på grundlag af hjemtinget for det forvaltningsorgan, som har behandlet sagen i første instans. Hvis kompetencen ikke kan fastslås på dette grundlag, har forvaltnings- og arbejdsdomstolen i Budapest enekompetence i sagen.\nHvis det forvaltningsorgan, der har behandlet sagen i første instans, har kompetence i hele landet, har forvaltnings- og arbejdsdomstolen i Budapest – med visse undtagelser – enekompetence.\nI forbindelse med søgsmål om ophør eller begrænsning af fuldbyrdelse har den ret, der har afsagt fuldbyrdelseskendelse, enekompetence. Hvis en regional ret, en forvaltnings- og arbejdsdomstol eller en notar har afsagt fuldbyrdelseskendelse, har den ret, som er kompetent i den retskreds, hvor debitor har bopæl, enekompetence.\nDen ret, som er kompetent i det retsområde, hvor formuegoderne blev beslaglagt, har enekompetence i søgsmål vedrørende tilbagelevering af formuegoderne.\nI sager vedrørende formuegoder kan parterne, medmindre andet er foreskrevet i lovgivningen, vælge, at en bestemt ret skal have kompetence til at afgøre deres aktuelle tvist eller en eventuel tvist, som måtte opstå i et bestemt retsforhold. Parterne kan indgå en sådan værnetingsaftale skriftligt, mundtligt med skriftlig bekræftelse, i en form, der er i overensstemmelse med forretningspraksis mellem parterne, eller – inden for international handel – i en form, der er i overensstemmelse med den praksis, der er kendt eller burde være kendt af parterne, og som er alment kendt og regelmæssigt anvendt på det pågældende forretningsområde af parter i denne type aftaler. Der kan ikke indgås værnetingsaftaler, hvis en bestemt rets enekompetence er fastsat ved lov. Medmindre andet er foreskrevet i lovgivningen eller aftalt af parterne, har den valgte ret enekompetence. Værnetingsaftalen gælder også retsefterfølgere. Hvis værneting er aftalt i de almindelige betingelser i en aftale, vil den ret, som har kompetence ifølge aftalen, på anmodning fra sagsøger fremsat senest i det første retsmøde henvise sagen til den ret, der har kompetence efter de almindelige lovgivningsregler, med henblik på afholdelse af retsmødet og afsigelse af dom dér.\nI sager om formuegoder kan parterne ikke vælge, at den regionale ret i Budapest by eller den regionale ret i Budapest-regionen skal have kompetence i sager, der hører under de regionale domstoles kompetence, eller distriktsdomstolen i Pest i sager, der hører under distriktsdomstolenes kompetence, i forbindelse med deres aktuelle tvist eller en eventuel fremtidig tvist, som måtte opstå i et bestemt retsforhold.\nForvaltnings- og arbejdsdomstolene er de eneste særlige domstole i Ungarn. I arbejdsretlige sager ligger kompetencen hos den arbejdsdomstol, inden for hvis retskreds arbejdsgiverens hovedsæde er beliggende, eller inden for hvis retskreds det forretningssted, hvor arbejdstageren arbejder eller arbejdede, er beliggende.\nI forvaltningssager fastslås kompetencen på grundlag af hjemtinget for det forvaltningsorgan, som har behandlet sagen i første instans, medmindre en anden ret har enekompetence eller der gælder andre betingelser ifølge lovgivningen. Hvis det forvaltningsorgan, der har behandlet sagen i første instans, har kompetence i flere amter (herunder hovedstaden), vil kompetencen – med visse undtagelser – blive fastslået på grundlag af sagsøgers bopæl i Ungarn eller dennes opholdssted, mens den kompetente ret for juridiske personer og foreninger er den ret, der har kompetence i den retskreds, hvor organisationens ungarske hjemsted er beliggende. Hvis den forvaltningsafgørelse, der anmodes om prøvelse af, omhandler en rettighed eller en forpligtelse eller et forhold relateret til fast ejendom, skal søgsmålet anlægges ved den ret, der har kompetence i den retskreds, hvor den faste ejendom er beliggende. Hvis den forvaltningsafgørelse, der skal prøves, er underlagt betingelser om meddelelse eller tilladelse, eller vedrører en aktivitet relateret til en sådan meddelelse eller tilladelse, er den kompetente ret den ret, der har kompetence i den retskreds, hvor aktiviteten udføres eller skal udføres. Hvis det forvaltningsorgan, der har behandlet sagen i første instans, har kompetence i hele landet, har forvaltnings- og arbejdsdomstolen i Budapest – med visse undtagelser – enekompetence.\nSidste opdatering: 10/11/2015